Årmelding fra styret i Halsa idrettslag for året 2020.
Styret har i 2020 bestått av:
Svein Stolsmo (leder), Kurt Rønning (nestleder), Brynhild Gujord (kasserer), Guri Reiten, Ida Aakvik og Torstein Hyllbakk.
Vi har avholdt 4 styremøter i tillegg til årsmøtet. 27 saker har vært oppe til behandling. Alle møtene har vært fysisk, med korona-hensyn på Stornaustet.
De største sakene er turstiprosjektet og jubileumsskrift. Begge disse er forankret i styret, og er nå i full gang. Vi ser frem mot gjennomføring av disse prosjektene. 
Som regnskapet viser, går vi med overskudd på kr. 227.650,- i 2020. Dette er mye på grunn av at vi hadde svært lave utgifter, og fikk kompensert mye av inntektsbortfallet gjennom ulike ordninger.
Viser til gruppe-årsmeldinger for detaljer om driften.
Styret ønsker å takke alle gruppeledere for innsatsen i et vanskelig år!

For styret
Svein Stolsmo
Leder
